Royal Imtech N.V.

Royal Imtech N.V. ialah sebuah penyedia perkhidmatan teknikal Eropah yang berfokus pada bidang penyelesaian elektrik, teknologi maklumat dan komunikasi, serta penyelesaian mesin. Ibu pejabatnya terletak di Gouda, Belanda. Saham Imtech pernah didagangkan di Bursa Saham Euronext NYSE di Amsterdam, dan saham Imtech pernah menjadi komponen Indeks AEX dan Indeks Dow Jones STOXX 600. Dengan 29.000 kakitangan, Imtech berjaya mencatatkan pendapatan lebih dari 5.1 bilion euro pada tahun 2012.

Imtech Deutschland 
Salah satu anak syarikat Imtech, Imtech Deutschland GmbH & Co. KG dahulunya bertanggungjawab ke atas perniagaan Imtech di Poland, Romania, Austria, Finland, dan Rusia.

Imtech merupakan kontraktor utama untuk peralatan teknikal Menara Berkembar Deutsche Bank di Frankfurt. Berdasarkan laporan dari Handelsblatt pada Februari 2011, subkontraktor pada projek ini disogok dengan berkunjung ke rumah pelacuran dan lain sebagainya. Mereka dapat menagih lebih banyak jam kerja dari yang sebenarnya dijalankan sejak awal 2010. Imtech akhirnya mengadakan siasatan dalamam berhubung isu ini.

Imtech Germany juga terlibat dalam pembinaan pengudaraan panas dan asap di Lapangan Terbang Berlin Brandenburg. Pada Januari 2013, dilaporkan bahawa sistem ini tidak dibangunkan bersesuaian dengan piawaian dari pihak berkuasa tempatan, sehingga belum dapat beroperasi sehingga diperbaiki.

Solaroad 
Imtech merupakan salah satu ahli dari konsortium yang membangunkan laluan basikal pertama di dunia yang dihasilkan dari panel suria, yang diberi nama "Solaroad".

Krisis 2013/2015 
Royal Imtech N.V. mengumumkan pada 4 Februari 2013 bahawa mereka harus mengadakan susut nilai sebesar 100 juta Euro kerana masalah di Poland. Imtech memperingatkan bahawa mereka mungkin tidak dapat memenuhi kewajibannya kepada para peminjam. Masalah ini berpunca daripada projek taman hiburan berdekatan Warsaw dengan nilai sekitar 750 juta Euro. Taman hiburan seluas 240 hektar ini bernama Adventure World Warsaw, dan dilengkapi dengan hotel, restoran, dan penjana elektrik. Masalah bermula ketika pemilik projek ini mengalami kesulitan kewangan.

Siasatan telah dilakukan terhadap projek ini. Pengarah urusan, Klaus Betz dan Axel Glaß, Pengarah Kewangan Imtech Germany mengundurkan diri akibat masalah ini. Kedua-danya digantikan oleh Jos Graauwmans dan Jan van Middelkoop. Selain itu, pernyataan kewangan tahunan 2012, yang diadakan oleh KPMG tidak dapat dikeluarkan pada 5 Februari 2013. Mesyuarat Agung Pemegang Saham Tahunan yang sepatutnya diadakan pada 3 April 2013 akhirnya juga ditunda.

Pada 18 Jun 2013, Imtech menerbitkan sebuah Laporan untuk pemegang saham yang mengandungi hasil siasatan terhadap masalah sebelumnya. Didapati bahaaa terdapat penipuan besar-besaran di Jerman dan Poland, dan Imtech berniat meminta ganti rugi atas penipuan ini pada semua kakitangan yang terlibat.

Hutang bersih Imtech mencapai 800 juta Euro setakat 31 Disember 2012, dengan penjualan mencapai 5,1 bilion euro pada tahun 2012. Rabobank meminta pendapat mengenai masalah ini. Imtech kemudian melaporkan pada 27 Februari 2013 bahwa mereka tengah menjangkakan susut nilai sebanyak 150 juta euro di Poland dan 150 juta euro di Jerman. Imtech mengadakan Hak Menempah Kesan Terlebih Dahulu bernilai 500 juta euro untuk mengembangkan ekuitinya.

Pada 23 April 2013, Imtech mengumumkan bahawa mereka mengadakan penyusuna semula. Semasa kes rasuah mula diketahui oleh masyarakat pada musim separa tahun 2013, Imtech kehilangan nilai sebanyak 1 bilion Euro di pasaran saham. Pada Jun 2013, Imtech mengakui bahawa pengawasan dalaman tidak berjalan dengan baik.

Pada 27 Julai 2013, diumumkan bahawa seorang ahli kriminologi yang disebut "Mr. Y" telah meminta pendapat pada tahun 2011 untuk menyiasat kes rasuah pada projek pembinaan semula menara berkembar di Frankfurt. Ia mengingatkan Imtech pada laporan akhirnya pada Mei 2011 mengenai struktur mafia dan ia menuduh pengurus anak syarikat Imtech di Jerman, Klaus Betz. Betz telah ditutup oleh Imtech sejak dua tahun lalu. Penyiasat ini, disyaki oleh Telegraaf ialah Thomas Wüppesahl, dilarang meminta pendapat lagi oleh Imtech pada tahun 2011.

Pada 7 Oktober 2014, mesyuarat agung pemegang saham bersetuju dengan penerbitan saham baru bernilai 600 juta Euro untuk menyelamatkan syarikat. Lembaga pengarah berjanji tidak akan menerbitkan saham baru lagi hingga suku pertama tahun 2016 berakhir.

Pada 10 Ogos 2015, Imtech menerima perlindungan dari pemiutangnya. Ini dilakukan pasca anak usaha Imtech di Jerman muflis dan Imtech gagal mendapat pinjaman sebanyak 75 juta Euro.

Imtech akhrinya muflis pada 13 Ogos 2015.

Rujukan

Pautan luar 

 
 imtech.de

Syarikat Belanda